Sag om anmodning om fri proces for far, jf. retsplejelovens § 327, stk. 2, for så vidt angår mors selvstændige påstand vedrørende et 4. barn
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;
Retspleje og civilproces;

UDSKRIFT

AF

ØSTRE LANDSRETS RETSBOG
____________

Lukkede døre

Den 22. november 2011 satte Østre Landsret retten i retsbygningen, Bredgade 59,

Køben-havn.

Som dommer fungerede landsdommer Lone Kerrn-Jespersen.

Som protokolfører fungerede Medarbejder ved retten.

Der foretoges   

5. afd. a.s. nr. B-3019-11:

Far

(advokat Svend Folke Kinch)

mod

Mor

(advokat Anders Christian Brøndtved, besk.)

Ingen var mødt eller indkaldt.

Der fremlagdes ankestævning, svarskrift, udskrift af byrettens dombog, udskrift af

byret-tens retsbog samt byrettens akter med bilag 1-4 og A-H.

Endvidere fremlagdes brev af 16. november 2011 fra advokat Svend Kinch med

anmod-ning om beskikkelse for Far for så vidt angår Mors selvstændige påstand

vedrørende Barn 4.



- 2 -

Landsretten forstår anmodningen om beskikkelse som en anmodning om fri proces, jf.

retsplejelovens § 327, stk. 2.   

Efter retsplejelovens § 327, stk. 2, kan landsretten give fri proces til en appelsag, når

ansø-geren helt eller delvis har fået medhold i den foregående instans, og sagen er

appelleret af modparten.   

Nykøbing Falster Rets dom af 12. september 2011 er anket af Far. Efter ordlyden af §

327, stk. 2, har landsretten således ikke hjemmel til at bevilge fri pro-ces. Det forhold,

at Mor i svarskriftet har nedlagt en anden påstand end stadfæstelse, og dermed tillige

har indbragt afgørelsen, kan ikke føre til et andet resultat. Landsretten har herved tillige

lagt vægt på bestemmelsens sammenhæng med § 331, stk. 4, og forståelsen af denne

bestemmelse.

Far må således henvises til at søge fri proces hos Civilstyrelsen.

Retten hævet.